ՀԱՍՏԱՏՎԱԾ ԵՆ

Եվրասիական տնտեսական   
բարձրագույն խորհրդի   
«21» ապրիլի 2015 թվականի   
թիվ 35 որոշմամբ

**Եվրասիական տնտեսական միության անդամ պետությունների՝ 2015 - 2016 թվականների մակրոտնտեսական քաղաքականության**

**ՀԻՄՆԱԿԱՆ ԿՈՂՄՆՈՐՈՇԻՉՆԵՐԸ**

Եվրասիական տնտեսական միության անդամ պետություններում (այսուհետ համապատասխանաբար՝ Միություն, անդամ պետություններ) ընթացիկ տնտեսական իրավիճակը, որն ստեղծվել է անբարենպաստ արտաքին տնտեսական կոնյուկտուրայի ազդեցության և համաշխարհային հումքային շուկաներում դրության անկայունության, ինչպես նաև անդամ պետությունների տնտեսություններում կուտակված անհավասարակշռությունների արդյունքում, բնորոշվում է հիմնական մակրոտնտեսական ցուցանիշների էական վատթարացմամբ և տնտեսական ակտիվության նվազմամբ:

Նավթի գների կտրուկ նվազումը (2014 թվականի սեպտեմբերից մինչև 2015 թվականի հունվարը «Brent» ապրանքանիշի նավթի միջին ամսական գինը նվազել էր 51,4 տոկոսով) և հումքային ապրանքների համաշխարհային պահանջարկի կրճատումը բացասական ազդեցություն գործեցին անդամ պետությունների վճարային հաշվեկշիռների վիճակի վրա, նպաստեցին փոխադարձ առև տրի և երրորդ երկրների հետ առև տրի ցուցանիշների վատթարացմանը, ճնշում գործադրեցին միջազգային պահուստային ակտիվների ու ազգային արժույթների փոխարժեքների վրա և, ընդհանուր առմամբ, բացասաբար ազդեցին անդամ պետությունների տնտեսությունների վիճակի վրա:

Միության համախառն ներքին արդյունքի աճի տեմպերը 2014 թվականին նվազեցին մինչև 1 տոկոս, ընդ որում՝ Հայաստանի Հանրապետությունում դրանք կազմել են 3,4 տոկոս, Բելառուսի Հանրապետությունում՝ 1,6 տոկոս, Ղազախստանի Հանրապետությունում՝ 4,3 տոկոս, Ռուսաստանի Դաշնությունում՝ 0,6 տոկոս:

Ընդհանուր առմամբ, Միությունում 2014 թվականին գնաճն ավելացել է մինչև 11,1 տոկոս, ընդ որում՝ Հայաստանի Հանրապետությունում այն կազմել է 4,6 տոկոս, Բելառուսի Հանրապետությունում՝ 16,2 տոկոս, Ղազախստանի Հանրապետությունում՝ 7,4 տոկոս, Ռուսաստանի Դաշնությունում՝ 11,4 տոկոս:

2014 թվականի ընթացքում և 2015 թվականի սկզբին դիտվում էր ազգային արժույթների փոխարժեքների՝ համաշխարհային առաջատար արժույթների նկատմամբ նվազման միտում, որը հատկապես ուժգնացավ 2014 թվականի վերջում և 2015 թվականի սկզբին: Արդյունքում՝ ռուսական ռուբլու միջին ամսական փոխարժեքը ԱՄՆ դոլարի նկատմամբ 2014 թվականի հունվարից մինչև 2015 թվականի հունվարն ընկած ժամանակահատվածում նվազել է 84,4 տոկոսով (33,46–ից մինչև 61,7 ռուբլի 1 ԱՄՆ դոլարի դիմաց), բելառուսական ռուբլին այդ նույն ժամանակահատվածում կորցրել է 50,3 տոկոս (գլխավորապես 2015 թվականի հունվարի ընթացքում փուլային դեվալվացիայի արդյունքում): 2015 թվականի հունվարին 2014 թվականի համապատասխան ժամանակահատվածի համեմատ հայկական դրամի փոխարժեքը ԱՄՆ դոլարի նկատմամբ նվազել է 16,8 տոկոսով, իսկ ղազախական տենգեն նույն ժամանակահատվածում ենթարկվել է դեվալվացիայի 18,5 տոկոսով:

Անդամ պետություններում ընդհանուր տնտեսական իրավիճակի վատթարացման պայմաններում նվազել է արտահանումը երրորդ երկրներ, իսկ սահմանափակող միջոցների ձեռնարկման արդյունքում ներմուծումը ևս նվազման միտում է դրսև որել. ապրանքների արտաքին առև տրի արժեքային ծավալը 2014 թվականին 2013 թվականի համեմատ նվազել է 6,9 տոկոսով, ընդ որում՝ արտահանումը կրճատվել է 5,3 տոկոսով, իսկ ներմուծումը՝ 9,6 տոկոսով: Հատուկ անհանգստության տեղիք է տալիս ապրանքների փոխադարձ առևտրի արժեքային ծավալի կրճատումը, որը 2014 թվականի արդյունքներով հասել է 11 տոկոսի՝ 2013 թվականի մակարդակի համեմատ (առանց հաշվի առնելու տվյալները Հայաստանի Հանրապետության մասով):

Անդամ պետությունների կառավարությունների կողմից մշակվել և իրագործվում են այնպիսի միջոցներ, որոնք ուղղված են բացասական հետև անքների հաղթահարմանը և ազգային տնտեսությունների վրա անբարենպաստ արտաքին տնտեսական կոնյուկտուրայի ներգործության մեղմացմանը:

Դրա հետ մեկտեղ, անդամ պետությունների տնտեսությունների փոխկապակցվածությունը և փոխկախվածությունը պահանջում են դրանց կողմից հակաճգնաժամային միջոցների իրագործման համակարգում, ինչպես նաև համատեղ ինտեգրացիոն գործողությունների մշակում և ընդունում, որոնք ուղղված կլինեն ստեղծված տնտեսական իրավիճակի հաղթահարմանը՝ «Եվրասիական տնտեսական միության մասին» 2014 թվականի մայիսի 29-ի պայմանագրով (այսուհետ՝ Պայմանագիր) սահմանված գործիքների օգտագործմամբ:

Հաշվի առնելով, որ Եվրասիական տնտեսական միության անդամ պետությունների մակրոտնտեսական քաղաքականության հիմնական կողմնորոշիչները կոչված են լուծելու անդամ պետությունների տնտեսությունների համար առավել կարևոր կարճաժամկետ և միջնաժամկետ խնդիրներ, 2015-2016 թվականների ժամանակահատվածում դրանք ուղղված են լինելու ստեղծված բացասական տնտեսական իրավիճակի հաղթահարմանը հետևյալ միջոցներով՝

մակրոտնտեսական կայունության ապահովում. գնային կայունության ձեռքբերում, անդամ պետությունների ազգային արժույթների օգտագործման աշխուժացում, բյուջետային համակարգերի հավասարակշռվածության պահպանում, բանկային համակարգերի կայունության բարձրացում.

կայուն զարգացման և տնտեսական աճի վերականգնման համար պայմանների ստեղծում. տնտեսության բազմազանեցում (այդ թվում՝ հաշվի առնելով Միության ինտեգրացիոն ներուժի իրագործումը), գործարար ակտիվության պահպանում, ֆինանսական միջոցների աղբյուրների ընդլայնում և վարկային ռեսուրսների մատչելիության բարձրացում, փոխադարձ առև տրի աշխուժացում, արտաքին առև տրի զարգացում և իրացման շուկաների բազմազանեցում:

I. Մակրոտնտեսական կայունության ապահովում

2014 թվականին և 2015 թվականի սկզբին բոլոր անդամ պետությունները ենթարկվել են ազգային մակրոտնտեսական համակարգերի կայունության վրա անբարենպաստ արտաքին տնտեսական գործոնների ապակայունացնող ազդեցությանը:

Էներգակիրների համաշխարհային արդյունահանման ավելացումը և Ամերիկայի Միացյալ Նահանգներում քանակական մեղմացման ծրագրի ավարտը, որը նպաստել է զարգացող երկրների շուկաներից կապիտալի արտահոսքին, հումքային շուկաներում հանգեցրել են գների իջեցման և ճնշում են գործադրել անդամ պետությունների ազգային արժույթների փոխարժեքների և գնաճի մակարդակի վրա:

2014 - 2015 թվականներին պահպանվում է Պայմանագրով սահմանված գնաճի մակարդակի սահմանային արժեքի (սպառողական գների ինդեքսի) գերազանցումը Բելառուսի Հանրապետության կողմից. Ղազախստանի Հանրապետությունում և Ռուսաստանի Դաշնությունում դիտվում է գնաճի էական ավելացում՝ 2013 թվականի համեմատությամբ:

Անկախ պետությունների համագործակցության մասնակից պետություններում աճի տեմպերի դանդաղումը, ինչպես նաև Եվրոպական միությունում և Չինաստանի Ժողովրդական Հանրապետությունում ակնկալվածից ավելի դանդաղ աճը նպաստել են Միությունում արտադրվող արտադրանքի պահանջարկի նվազմանը, ինչն անդամ պետություններից արտահանվող հիմնական ապրանքների գների իջեցման հետ մեկտեղ մեծացնում է բյուջետային եկամուտները պլանավորված արժեքների համեմատ պակաս ստանալու ռիսկը և պահանջում է անդամ պետությունների բյուջեների եկամտային մասի ավելացմանն ու ծախսային մասի օպտիմալացմանն ուղղված միջոցների ձեռնարկում:

Միության ամենախոշոր տնտեսությամբ անդամ պետության՝ Ռուսաստանի Դաշնության նկատմամբ մի շարք երկրների կողմից ձեռնարկված սահմանափակող միջոցները (պատժամիջոցները) ազդել են արտաքին ֆինանսական շուկաների հասանելիության սահմանափակման և ներդրումային ակտիվության կրճատման վրա: Միևնույն ժամանակ այդ միջոցները առևտրային և ֆինանսական ուղիների միջոցով որոշակի չափով բացասական ազդեցություն են գործում այլ անդամ պետությունների ազգային տնտեսությունների վրա:

Տվյալ գործոններն ստեղծում են մակրոտնտեսական ապակայունացման և անդամ պետությունների կողմից Պայմանագրով սահմանված մակրոտնտեսական ցուցանիշների քանակական արժեքների գերազանցման ռիսկեր, որոնցով որոշվում է տնտեսական զարգացման կայունությունը:

Այդ կապակցությամբ ստեղծված բացասական իրավիճակի հաղթահարման համար անհրաժեշտ է անդամ պետությունների ջանքերի համախմբում՝ կապված համատեղ և ազգային առաջնահերթ միջոցների ձեռնարկման հետ (հաշվի առնելով անդամ պետությունների ազգային (կենտրոնական) բանկերի կողմից անկախ դրամավարկային քաղաքականության իրականացումը), որոնք ուղղված կլինեն մակրոտնտեսական կայունության ապահովմանը՝ ըստ հետևյալ առանցքային ուղղությունների:

Գնային կայունության ձեռքբերում, այդ թվում՝

սոցիալական նշանակություն ունեցող ապրանքների և ծառայությունների գների էական աճ թույլ չտալ.

անդամ պետությունների տարածքներում մրցակցային (հակամենաշնորհային) օրենսդրության և մրցակցության ընդհանուր կանոնների խախտումների կանխում.

բնական մենաշնորհների ծառայությունների սակագների տնտեսապես հիմնավորված կարգավորում՝ հաշվի առնելով դրանց սպառողների և արտադրողների շահերի հավասարակշռության պահպանումը:

Անդամ պետությունների ազգային արժույթների օգտագործման աշխուժացում՝ ներառյալ

ազգային արժույթներով ավանդների ձև ավորումը խթանող տնտեսական պայմանների ստեղծումը.

արգելք մտցնել ներքին շուկայում պայմանական միավորներով կամ երրորդ երկրների ազգային արժույթներով գների սահմանման վրա.

արժութային իրավահարաբերությունների կարգավորման մոտեցումների համաձայնեցում.

արտաքին տնտեսական գործունեություն իրականացնելիս փոխադարձ հաշվարկներում ազգային արժույթների օգտագործումը ընդլայնելու համար պայմանների ստեղծման հետ կապված աշխատանքի շարունակում.

անդամ պետությունների ռեզիդենտների միջև վճարահաշվարկային հարաբերությունների մեխանիզմի կատարելագործում.

անդամ պետությունների արժութային օրենսդրության համապատասխան իրականացվող արժութային վերահսկողության ոլորտում գործողությունների համակարգման ուժեղացում:

Բյուջետային համակարգերի հավասարակշռվածության պահպանում, այդ թվում՝

հարկային համակարգի կատարելագործման և հարկային վարչարարության արդյունավետության բարձրացման միջոցով անդամ պետությունների բյուջեների եկամտային մասի ավելացում.

ապօրինի ֆինանսական գործառնությունների հակազդմանն ուղղված միջոցների մշակում և իրագործում.

զարգացման գերակա ուղղությունների վրա ռեսուրսների կենտրոնացման հաշվին բյուջետային ծախսերի օպտիմալացում.

միջկառավարական փոխառությունների տրամադրման գործիքների կատարելագործում.

երրորդ երկրներում գործող ցածր հարկային ռեժիմների օգտագործմանը հակազդում։

Բանկային համակարգերի կայունության բարձրացում, այդ թվում՝

ազգային արժույթներով իրացվելիության պահպանման ուղղությամբ միջոցների ձեռնարկում, այդ թվում՝ անհրաժեշտության դեպքում կիրառվող գործիքների ընդլայնման միջոցով.

խնդրահարույց ակտիվների կառավարման կառույցների ստեղծման հնարավորության քննարկում.

համակարգաստեղծ բանկերի լրացուցիչ կապիտալացման ուղղությամբ միջոցների ձեռնարկում.

ավանդների ապահովագրական ծածկույթի սահմանային գումարների ավելացում:

Նշված միջոցների ձեռնարկումը կնպաստի մակրոտնտեսական կայունության ապահովմանը, ինչն անդամ պետությունների կայուն տնտեսական աճի հիմքն է:

II. Կայուն զարգացման և տնտեսական աճի վերականգնման համար պայմանների ստեղծում

Անդամ պետությունների կայուն տնտեսական զարգացման երկարաժամկետ հեռանկարների համար ռիսկեր պարունակող, ապակայունացնող գործընթացների ակտիվ դրսև որման պայմաններում կարև որագույն խնդիր է տնտեսական աճի ներքին աղբյուրների որոնումը, այդ թվում՝ անդամ պետությունների տնտեսությունների արդյունավետ փոխգործակցության և Միության ինտեգրացիոն ներուժի իրագործման հաշվին:

Ստեղծված իրավիճակում ծայրաստիճան կարև որ է դառնում տնտեսության առավել բազմազանեցված մոդելի անցման ուղղությամբ անդամ պետությունների համատեղ ջանքերի ձեռնարկումը՝ տարածաշրջանային համագործակցության շղթաների ձև ավորման և ավելացված արժեքի ստեղծման միջազգային շղթաներում ներգրավվելու հաշվին մշակող արտադրությունների զարգացման, բարձր ավելացված արժեքով արտադրանքի ներքին արտադրության ծավալների ավելացման միջոցով:

Էժան ֆինանսական միջոցների արտաքին աղբյուրների հասանելիության նվազման և անդամ պետությունների տնտեսությունների իրական հատվածների ներդրումային անբավար գրավչության պայմաններում հարկավոր է հատուկ ուշադրություն դարձնել տնտեսավարող սուբյեկտների ֆինանսական դրության բարելավմանը, գործարար ակտիվության բարձրացմանը և երկարաժամկետ ֆինանսավորման ազգային ու տարածաշրջանային կառույցների զարգացմանը:

Ազգային արժույթների փոխարժեքների դիտվող դեվալվացիան՝ տարբեր արագություններով, էական ազդեցություն է գործում Միության ներքին շուկայում առև տրի գնային պայմանների փոփոխության և արտադրողների մրցունակության վրա և նպաստում է փոխադարձ առևտրում անհամամասնությունների խորացմանը: Տվյալ սահմանափակումների հաղթահարումը և փոխադարձ առև տրի զարգացումը կարող են հզոր խթան հանդիսանալ անդամ պետություններում տնտեսավարող սուբյեկտների փոխգործակցության և տնտեսական գործունեության աշխուժացման համար:

Կարճաժամկետ և միջնաժամկետ հեռանկարում կարև որագույն խնդիր է լինելու նաև Միությունում արտադրվող արտադրանքի իրացման շուկաների ընդլայնումը, արդեն կայացած առևտրային գործընկերների հետ փոխշահավետ տնտեսական հարաբերությունների պահպանումը և երրորդ երկրների հետ առև տրատնտեսական հարաբերությունների ապրանքային ու աշխարհագրական բազմազանեցմանը նպաստելը:

Ներկայումս ձև ավորված տնտեսական պայմանները որոշակի քայլեր են պահանջում դրված խնդիրների լուծման ճանապարհին 2015 - 2016 թվականների ժամանակահատվածում հետև յալ գործողություններն իրագործելու միջոցով:

Տնտեսության բազմազանեցում (այդ թվում՝ հաշվի առնելով Միության ինտեգրացիոն ներուժի իրագործումը), այդ թվում՝

Պայմանագրի իրագործման շրջանակներում Միության ինտեգրացիոն ներուժի օգտագործման գերակա ուղղությունների ընտրության աշխատանքի իրականացում.

Միության շրջանակներում արդյունաբերական համագործակցության հիմնական ուղղությունների մշակում և համաձայնեցում.

նորարարական ակտիվության խթանում.

համատեղ գիտահետազոտական և փորձակոնստրուկտորական աշխատանքների իրականացման մեխանիզմների մշակում՝ բարձր տեխնոլոգիական արտադրությունների զարգացումը խթանելու նպատակով:

Գործարարական ակտիվության պահպանում, այդ թվում՝

ձգտել թույլ չտալ տնտեսության իրական հատվածի և ծառայությունների ոլորտի ձեռնարկությունների հարկային բեռի աճ.

փոքր և միջին բիզնեսի աջակցության միջոցների իրականացում.

բիզնես վարելու հարմարավետության միջազգային վարկանիշներում անդամ պետությունների դիրքերի բարելավումն ապահովող միջոցների ձեռնարկում.

տնտեսավարող սուբյեկտների պետական աջակցության միջոցների ազգային համակարգերի կատարելագործում՝ լավագույն պրակտիկայի և անդամ պետությունների զարգացման ազգային կառույցների փոխգործակցության մեխանիզմների ձև ավորման հիման վրա:

Ֆինանսական միջոցների աղբյուրների ընդլայնում և վարկային ռեսուրսների մատչելիության բարձրացում, այդ թվում՝

տնտեսության առավել նշանակալից հատվածներում շրջանառու և ներդրումային ռեսուրսներ ներգրավելու համար հնարավորությունների ստեղծում.

գերակա նախագծերի համար վարկային միջոցների նպատակային հատկացման և դրանք ստացողին արդյունավետորեն հասցնելու մեխանիզմների հետագա զարգացում.

արտադրական ոլորտի ձեռնարկությունների հիմնական կապիտալում մասնավոր ներդրումների աճի համար պայմանների ստեղծում.

անդամ պետությունների՝ պետական-մասնավոր գործընկերության մեխանիզմների կիրառման ոլորտը կանոնակարգող օրենսդրության կատարելագործում՝ հաշվի առնելով լավագույն միջազգային պրակտիկան և անդամ պետությունների պրակտիկան.

զարգացման տարածաշրջանային կառույցների (ԵվրԱզԷՍ-ի հակաճգնաժամային հիմնադրամ, Եվրասիական զարգացման բանկ) ֆինանսական հնարավորությունների օգտագործման աշխուժացում:

Փոխադարձ առև տրի աշխուժացում, այդ թվում՝

անդամ պետությունների միջև առևտրային հարաբերությունների զարգացման համար արդյունավետ ֆինանսական մեխանիզմների օգտագործում՝ ներառյալ արտահանման ապահովագրությունն ու վարկավորումը.

տնտեսավարող սուբյեկտների համար Միության շուկայի փոխադարձ հասանելիությանը խանգարող բացառումների և սահմանափակումների, այդ թվում՝ խոչընդոտների հայտնաբերման և վերացման աշխատանքի շարունակում.

գյուղատնտեսական արտադրանքի և պարենի հիմնական տեսակների մասով անդամ պետությունների պահանջարկի ու առաջարկի կանխատեսումների նախապատրաստում.

զգայուն գյուղատնտեսական ապրանքների ցանկի ձև ավորման աշխատանքների իրականացում.

Միության՝ գազի, նավթի, նավթամթերքների և էլեկտրաէներգիայի ընդհանուր շուկաների ձև ավորման աշխատանքի շարունակում.

ընդունված մեթոդաբանության հիման վրա Միության գազի, նավթի և նավթամթերքների ինդիկատիվ (կանխատեսումային) հաշվեկշիռների մշակում:

Արտաքին առևտրի զարգացում և իրացման շուկաների բազմազանեցում, այդ թվում՝

մաքսային կարգավորման ոլորտում վարչական ընթացակարգերի պարզեցում.

պետական հսկողության ձևերի արդյունավետությունը բարձրացնելիս արտաքին տնտեսական գործունեության իրականացման համար անհրաժեշտ պետական ընթացակարգերի տրամադրման ժամանակի, արժեքի և թվի կրճատմանն ուղղված միջոցների իրագործում.

արտաքին տնտեսական գործունեության կարգավորման համակարգում «մեկ պատուհանի» մեխանիզմի զարգացում.

համաշխարհային շուկայում Միության շահերի առաջխաղացմանն ուղղված՝ երրորդ կողմերի հետ առև տրատնտեսական հարաբերությունների զարգացում.

երրորդ կողմերի հետ ազատ առևտրի ռեժիմ սահմանող պայմանագրերի կնքման ուղղությամբ աշխատանքի իրականացում.

Միության մաքսային սահմանով տեղափոխվող ապրանքների և տրանսպորտային միջոցների մասին երրորդ կողմերի հետ տեղեկությունների փոխանակումը կազմակերպելու համար պայմանների ստեղծում.

լավագույն միջազգային պրակտիկայի մակարդակով աջակցության, վարկավորման և արտահանման ապահովագրության մեխանիզմների մշակում.

երրորդ կողմերի շուկաներ հասանելիությունը դժվարացնող տեխնիկական խոչընդոտների և սահմանափակող միջոցների հայտնաբերում ու վերացում.

էլեկտրոնային և տեղեկատվական տեխնոլոգիաների օգտագործմամբ երրորդ կողմերի հետ առև տրի զարգացումը խթանելու վերաբերյալ առաջարկությունների նախապատրաստում.

տարանցիկ և խառը փոխադրումների զարգացում:

Նշված միջոցների համալիրն իրագործելը կնպաստի անդամ պետությունների կողմից բացասական տնտեսական երևույթների հետև անքների հաղթահարմանը, անդամ պետությունների տնտեսությունների վերականգնման ապահովմանը և դրանց տնտեսական աճի տեմպերի ավելացմանը՝ տնտեսական ինտեգրման առավելությունների օգտագործմամբ: